Diari Oficial de la Generalitat Valenciana


Sumari del DOGV 3614, del 28-10-1999 (1999/9148)

DECRET 192/1999, de 19 d'octubre, del Govern Valencià, pel qual es crea la Facultat de Ciències Socials de la Universitat de València.
--------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/192/dof/vci/html**

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9148


Data del document
:   19-10-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat de València
    * universitat
    * ciències socials
    * centre d'ensenyament

DECRET 192/1999, de 19 d'octubre, del Govern Valencià, pel qual es crea la Facultat de Ciències Socials de la Universitat de València. [1999/X9148]
  
La Universitat de València ha sol·licitat la creació de la Facultat de Ciències Socials i, en conseqüència, la supressió de les escoles universitàries de Treball Social i Relacions Laborals d'esta.
  
Per acord de data de 30 de març de 1999, el Consell Social de la Universitat de València va aprovar la proposta de creació de la Facultat de Ciències Socials, i consta en l'expedient l'informe favorable del Consell d'Universitats, i ha tingut coneixement el Consell Interuniversitari de la Comunitat Valenciana de la dita proposta, en la sessió que tingué lloc el 5 de juliol de 1999.
  
De conformitat amb el previst a l'article 9.2 de la Llei 11/1983, de 25 d'agost, de Reforma Universitària, i el Reial Decret 557/1991, de 12 d'abril, sobre creació i reconeixement d'Universitats i Centres Universitaris, a proposta del conseller de Cultura, Educació i Ciència i prèvia deliberació del Govern Valencià, en la reunió del dia 19 d'octubre de 1999,
  
DECRETE
  
Article 1
  
Autoritzar la creació en la Universitat de València de la Facultat de Ciències Socials i suprimir les escoles universitàries de Relacions Laborals i Treball Social de la dita universitat.
  
Article 2
  
Autoritzar la Facultat de Ciències Socials per organitzar i impartir els ensenyaments que conduiran a obtindre els títols oficials de Diplomat en Treball Social i Diplomat en Relacions Laborals que, fins a la supressió, impartien les escoles universitàries indicades en l'article anterior, i també l'organització del 2n cicle dels ensenyaments que conduiran a l'obtenció del títol de Llicenciat en Sociologia, que impartia la Facultat de Ciències Econòmiques i Empresarials de la Universitat de València.
  
Article 3
  
Autoritzar la posada en funcionament del centre que es crea pel present decret, des de l'inici del curs acadèmic 1999/2000.
  
DISPOSICIONS FINALS
  
Primera
  
Facultar el conseller de Cultura, Educació i Ciència per dictar les disposicions necessàries per a l'aplicació i execució del que disposa el present decret.
  
Segona
  
Est decret entrarà en vigor l'endemà de la publicació en el Diari Oficial de la Generalitat Valenciana.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI